cyanic-selkie/wikianc huggingface dataset:
2000-luvun ensikymmen
Tiede
Lääketieteessä lintuinfluenssa havaittiin 2005, mikä herätti pelkoa maailmanlaajuisesta pandemiasta. Lintuinfluenssa ei kuitenkaan kehittynyt pandemiaksi, mutta vuonna 2009 havaittu sikainfluenssa sen sijaan levisi maailmanlaajuisesti.
Tekniikka
pienois|2000-luvun ensikymmenellä yleistyivät muun muassa litteät televisionäytöt, digisovittimet ja [[DVD-laitteet.]] Ranskalais-brittiläinen yliäänikone Concorde lopetti julkisen liikennöinnin heikon taloudellisen kannattavuuden ja alentuneiden matkustajamäärien vuoksi. Usea autovalmistaja toi markkinoille hybridiautoja sekä crossover-malleja (Nissan Qashqai). GPS-navigaattorit ja ksenon-ajovalot yleistyivät henkilöautojen varusteina.
Internetissä sosiaalinen media, yhteisösivustot ja wikit yleistyvät. Wikipedia aloitti toimintansa tammikuussa 2001, Facebook helmikuussa 2004 ja Twitter maaliskuussa 2006. Verkon sisällössä alettiin laajasti hyödyntää liikkuvaa kuvaa: YouTube avattiin helmikuussa 2005.
Matkapuhelimissa siirryttiin kolmannen sukupolven verkkoihin (Suomessa avattiin 2004), jotka sallivat myös nopean mobiilidatan käytön. Operaattorit alkoivat myydä mokkuloita.
Litteät LCD- ja nestekidenäytöt yleistyivät huomattavasti televisioissa ja tietokoneissa, ja kuvaputkinäytöt alkoivat vähitellen käydä vanhanaikaisiksi. Useissa maissa siirryttiin digitaaliseen televisioon (Suomessa 1. syyskuuta 2007), mikä mahdollisti myös tallentavat digiboksit. Viihde-elektroniikassa DVD korvasi videonauhurit. Blu-ray nousi DVD:n seuraajaksi vuonna 2008. USB-muistit syrjäyttivät levykkeet. MP3- ja iPod-musiikkisoittimet tulivat hyvin suosituiksi.
Kirjallisuus
Vuosikymmenen menestynein kirjailija oli Harry Potter -sarjan kirjoittaja J. K. Rowling. Muita merkittäviä kirjailijoita olivat muun muassa Kazuo Ishiguro, Haruki Murakami, Alice Munro, Zadie Smith, Cormac McCarthy, Jonathan Franzen, David Mitchell, Roberto Bolaño ja Hilary Mantel.
Musiikki
pienois|pysty|2000-luvun ensikymmenen myydyin naisartisti oli [[Britney Spears. Kuva vuodelta 2003.]] Rap ja hip hop saavuttivat laajan kaupallisen menestyksen muun muassa Eminemin ja Kanye Westin menestyksen myötä. Eminem oli vuosikymmenen kaikkein myydyin artisti, ja naisartisteista myydyin oli poplaulaja Britney Spears. Kansainvälisesti suosittuja pop-artisteja olivat myös muun muassa Beyoncé, Madonna, Rihanna, Shakira, Jennifer Lopez, Justin Timberlake ja Robbie Williams. Laulaja Michael Jackson kuoli vuonna 2009. Laulajan äänen korjaamiseen tarkoitettu jälkikäsittely Auto-Tune yleistyi vuosikymmenen lopulla.
Digitaalista musiikin pakkaamista alettiin hyödyntää musiikin levittämiseen. Napster (1999–2001) oli ensimmäinen laajalti käytetty vertaisverkko-ohjelma, jolla käyttäjät voivat vaihtaa keskenään MP3-musiikkitiedostoja. Sitä seurasivat pian muun muassa BitTorrent. Useat valmistajat julkaisivat kannettavia musiikkisoittimia, joista kuuluisimmaksi nousi Applen iPod. Musiikin soitto ja radio tuotiin myös matkapuhelimiin. Levy-yhtiöt valittivat piratismin aiheuttamia menetyksiä ja myivät käyttöoikeuksiltaan rajoitettua musiikkia. Tekijänoikeuksien arvostelijat muodostivat Ruotsissa Piratpartiet-puolueen tiedostonjakosivusto The Pirate Bayn ratsian jälkeen.
Elokuva
Peter Jacksonin ohjaamasta trilogiasta Taru sormusten herrasta (2001–2003) tuli vuosikymmenen menestyneimpiä. Toinen menestyksekäs sarja oli Pirates of the Caribbean vuodesta 2003. Myös jokainen Harry Potter -sarjan filmatisoinneista nousi katsojatilastojen kärkeen. James Bond -elokuvia valmistui useita.
Muita elokuvia:
Televisio
pienois|Uusi televisiogenre, [[tositelevisio, saavutti suuren suosion. American Idol oli eräs suosituimpia tositelevisiosarjoja.]] Televisioon syntyi uusi lajityyppi, tositelevisio, jota edustiva muun muassa vuosikymmenen alkuvuosina aloittaneet Selviytyjät, Big Brother, American Idol ja Myytinmurtajat.
Videopelit
Vuonna 2000 julkaistusta The Simsistä jatko-osineen tuli pelihistorian myydyin franchise. Seuraavana vuonna julkaistussa Grand Theft Auto III -pelissä uutta oli vapaasti liikutettava, avoin 3D-maailma. GTA-pelisarja herätti huomiota väkivaltaisuudellaan ja paljaalla pinnallaan. Warcraft III (2002) vei reaaliaikastrategiat 3D-aikaan. Pelin pohjalta luotiin suosittu massiivinen nettiroolipeli World of Warcraft (2004). Soitto- ja karaokepelit keräsivät suosiota (Guitar Hero, Rock Band).
Muoti
pienois|pysty|[[Jennifer Lopez 2009.]] 2000-luvun ensikymmenellä elettiin pääsääntöisesti nousukautta, ja merkkivaatteet olivat suosittuja. Naisten muoti-ilmiöitä olivat muun muassa leggingsit, pitkät puserot ja korkokengät. Monet muotitietoiset naiset suosivat ylisuuria aurinkolaseja, lantiofarkkuja ja merkkilaukkuja. Noin vuodesta 2007 värikkäät Crocs-muovikengät olivat suosittuja iästä tai sukupuolesta huolimatta. Nuorilla miehillä tyypillisiä olivat hupparit, t-paidat, reput, farkut, urheilujalkineet ja lippalakit.
Monia länsimaisia nuoria kiinnosti japanilainen sarjakuva ja animaatio. Niiden myötä myös cosplay ja lolita-tyylinen pukeutuminen nousivat näkyviksi ilmiöiksi myös Suomessa.
Urheilu
Formula 1:ssä Michael Schumacher voitti maailmanmestaruudet vuosina 2000–2004. Yhdysvaltain Michael Phelps voitti kuusi kultaa uinnissa vuoden 2004 olympialaisissa ja kahdeksan vuoden 2008 kisoissa. Tenniksessä supertähtiä olivat Roger Federer ja Rafael Nadal, golfissa Tiger Woods. Pikajuoksija Usain Bolt saavutti Pekingin olympialaisissa kolme kultaa, kuten myös Berliinissä 2009, jolloin hän teki sekä 100 metrin että 200 metrin uudet maailmanennätykset.
Jalkapallon maailmanmestaruuskilpailut järjestettiin vuonna 2002 Japanissa ja Etelä-Koreassa, jolloin Brasilian jalkapallomaajoukkue voitti mestaruuden, sekä vuonna 2006 Saksassa, jolloin Italiasta tuli mestari. Jääkiekon maailmanmestaruuskultaa Tšekki ja Kanada voittivat kolmesti, Venäjä kahdesti.
Kesäolympialaiset järjestettiin 2000 Sydneyssä, 2004 Ateenassa ja 2008 Pekingissä. Talviolympialaiset 2002 Salt Lake Cityssä ja 2006 Torinossa.
Uskonto
Uskonnoton elämäntapa yleistyi länsimaissa. Uskonnottomuuden leviämistä edisti sukupolvien välinen siirtymä: uskonnottoman kasvatuksen saavista lapsista lähes kaikista tulee uskonnottomia. Ateismi ja uskontokritiikki tulivat esille muun muassa Richard Dawkinsin, Daniel Dennettin, Sam Harrisin ja Christopher Hitchensin kirjoissa.
Syyskuun 11. päivän iskujen jälkeen islam ja islamismi olivat vahvasti esillä julkisessa keskustelussa.
Ranskan sekulaarisuuslaki säädettiin vuonna 2004. Laki kieltää uskonnollisten symboleiden pukemisen Ranskan peruskouluissa ja se pohjaa Ranskan perustuslaissa vaaditulle tunnustuksettomuuden periaatteeseen, valtion ja uskonnon erottamiseen.
Ilmasto
Ilmastonmuutos ja siitä seuraava ilmaston lämpeneminen oli vuosikymmenen huolenaihe. Kansainväliset tahot neuvottelivat useaan otteeseen kiihtyvän lämpenemisen rajoittamisesta.
Suomi
Suomessa vuosikymmenen alkupuolta leimasi kansainvälistyminen ja talouden nousukausi. Euro tuli Suomen valuutaksi vuonna 2002. Matkapuhelinyhtiö Nokian merkitys Suomen taloudelle oli suuri. Pääministeripuolueita olivat sosialidemokraattinen puolue ja keskusta, johtajina Paavo Lipponen (1999–2003) ja Matti Vanhanen (2003–2010). Uusi perustuslaki vuonna 2000 korosti parlamentarismia ja supisti presidentin valtaa. Martti Ahtisaarta seurasi presidenttinä sosiaalidemokraattien Tarja Halonen, joka istui kaksi kautta. Väestön keskittyminen eteläiseen Suomeen ja kaupunkikeskuksiin jatkui. Kansainvälistä menestystä saavuttaneita taiteilijoita olivat muun muassa elokuvaohjaaja Aki Kaurismäki ja säveltäjä Kaija Saariaho.
Merkittäviä henkilöitä
pienois|[[George W. Bush oli Yhdysvaltain presidentti 2001–2009.]] pienois|Presidentti [[Barack Obama vannoi virkavalansa vuonna 2009.]]
Singaporen jääkiekkomaajoukkue
Singaporen jääkiekkomaajoukkue on ollut vuodesta 1996 Kansainvälisen jääkiekkoliiton IIHF:n jäsen. Maajoukkue edustaa Singaporea kansainvälisissä jääkiekko-otteluissa. Maassa oli vuonna 2022 hieman yli 300 rekisteröitynyttä miesjääkiekkoilijaa ja kaksi jäähallia. Singaporen maajoukkue nousi ensimmäistä kertaa IIHF maailmanrankingiin vuonna 2021.
Singapore on pelannut Challenge Cup of Asia -turnauksissa vuodesta 2008 lähtien. Vuonna 2022 se otti ensimmäistä kertaa osaa maailmanmestaruuskilpailuihin, 4. divisioonassa.
How Far Shallow Takes You
How Far Shallow Takes You on alternative rock-yhtye Gobin toinen täyspitkä albumi, joka julkaistiin 24. marraskuuta 1998 Fearless Recordsin avustamana. Se uudelleenjulkaistiin 8. joulukuuta 1998 Landspeed Recordsilla Gobin ja Fearless Recordsin ristiriidan takia. Albumi uudelleenjulkaistiin Nettwerk Managementillä, kummatkin versiot, Landspeedin ja Nettwerkin sisälsivät seitsemännentoista kappaleen, "All We Are". Amerikkalainen julkaisuversio myös sisälsi Rolling Stones-cover Paint It Blackin ja toisenlaisen version kappaleesta "What To Do". "What To Do" ja "Beauville" julkaistiin levyltä singleinä.
Leonardo de Miranda Pereira
Leonardo de Miranda Pereira (s. 31. toukokuuta 1936 Diamantina) on brasilialainen roomalaiskatolinen piispa. Hänet vihittiin papiksi 8. joulukuuta 1959 ja nimitettiin Paracatun hiippakunnan johtoon 6. toukokuuta 1986. Piispaksi konsekroinnin suoritti 9. elokuuta Geraldo Majela Reis, jota avustivat Serafim Fernandes de Araújo ja Antônio Felippe da Cunha.
Juhani Iivari
Henkilötiedot ja opinnot
Juhani Iivari syntyi Kolarissa 1947. Hänen vanhempansa olivat rakennustyömies Väinö Oja ja puhelunvälittäjä Emmi Iivari. Ylioppilaaksi Iivari valmistui Pellon yhteiskoulusta vuonna 1967 ja sitten Oulun yliopistosta filosofian kandidaatiksi ja maisteriksi 1974, filosofian lisensiaatiksi 1978 ja filosofian tohtoriksi 1983.
Ammatillinen ja muu toiminta
Iivari toimi Oulun yliopiston kansanterveystieteen laitoksen väliaikaisena laboraattorina 1974, sitten tietojenkäsittelyopin laitoksen assistenttina ja vt. yliassistenttina 1974–1979, vt. apulaisprofessorina 1979 sekä 1980–1984, vt. professorina 1979–1980, tietojenkäsittelyopin lehtorina 1982–1987, vs. professorina 1985 ja 1986–1987 sekä apulaisprofessorina (tietojärjestelmät) 1987–1991. Iivari toimi Jyväskylän yliopiston professorina 1992–1996, samalla kun oli Oulun yliopiston dosentti. Tietojenkäsittelytieteen professori Oulun yliopistossa Iivari oli vuodesta 1996 vuoteen 2011, jolloin hän jäi eläkkeelle. Uransa aikana Iivari on ollut vierailevana tutkijana State University of New Yorkissa Binghamtonissa ja Houstonin yliopistossa 1988–1989.
Pentti Kerola ja Juhani Iivari olivat ensimmäiset tietojenkäsittelytieteen professorit Oulun yliopistossa. Iivari on ollut tietojärjestelmätieteen koulutusohjelman koordinaattori, lisäksi hän on toiminut IFIP- ja ACM-järjestöissä sekä ollut kahteen otteeseen Tietojenkäsittelytieteiden Seuran hallituksen jäsen. AIS (Association for Information Systems) - järjestö myönsi Iivarille AIS Fellow -arvonimen vuonna 2012. AIS on tietojärjestelmätieteen tutkijoiden maailmanlaajuinen järjestö, jolla on noin 4000 jäsentä.
Rooman–Parthian sota (40 eaa.–33 eaa.)
Rooman–Parthian sota käytiin vuosina 40–33 eaa. Sotaa edelsi roomalaisten tappio parthialaisia vastaan Carrhaen taistelussa vuonna 53 eaa. Julius Caesar oli suunnitellut sotaretkeä Parthiaa vastaan, mutta hänet murhattiin ennen sen alkamista. Triumviri Marcus Antonius alkoi valmistella hyökkäystä Parthiaa vastaan vuonna 41 eaa., mutta parthialaiset hyökkäsivät ennen kuin Antonius oli valmis. Lyötyään parthialaiset takaisin Antonius hyökkäsi syvälle Parthian alueelle, mutta kärsi raskaan tappion. Antoniuksen oli luovuttava Parthian sotaretkestä koska hänen ja Octavianuksen välinen sota syttyi jälleen. Rauha Rooman ja Parthian välillä solmittiin vasta Augustuksen noustua keisariksi.
Tausta
Parthia oli alkujaan yksi Persian valtakunnan satraappikunnista, mutta 200-luvun eaa. puolivälissä parthialaiset nousivat kapinaan. Tuolloin Persiaa hallitsivat seleukidit, jotka myös olivat sodassa Rooman kanssa. Pian parthialaiset valtasivat suuren osan entisestä Persian valtakunnasta samalla kun Roomalaiset valtasivat seleukidien hallitsemat alueet. Ensimmäisellä vuosisadalla eaa. Parthia oli suuri ja kukoistava valtakunta, jonka suurimmat ongelmat olivat sisäiset valtataistelut arsakidien hallitsijasuvun sisällä ja pitkien rajojen puolustaminen valtakunnan itäosissa. Rooman ja Parthian välinen konflikti koski yleensä kuka hallitsi Armenian kuningaskuntaa sekä Tigriksen ja Eufratin yläjuoksujen hallintaa, joiden kautta tärkeät kauppareitit kulkivat. Roomalainen Lucullus uhkasi hyökätä Parthiaan vuonna 69 eaa. sotiessaan Armeniassa. Pompeius teki puolestaan hyökkäyksen vuonna 66 eaa., mutta kumpikaan osapuoli ei ollut kovin kiinnostunut vastapuolen alueista. Lopulta Rooma voitti jonkin verran alueita, mutta Parthia liittoutui Armenian kanssa. Seuranneen vuosikymmenien aikana Parthia ja Rooma keskittyivät sisäisiin konflikteihin. Rauha rikkoontui kuitenkin vuonna 55 eaa. kun Crassus hyökkäsi Parthiaa vastaan. Hän kärsi kuitenkin raskaan tappion Carrhaen taistelussa vuonna 53 eaa. Roomassa Crassuksen tappiota pidettiin häpeällisenä. Parthialaiset eivät pystyneet käyttämään voittoaan hyväkseen ja he tekivät vain lyhyen ryöstöretken roomalaiselle alueelle vuonna 51 eaa. Ennen kuolemaansa Julius Caesar suunnitteli suurta sotaretkeä Parhiaan vastaan.
Julius Caesarin murhan jälkeen vuonna 44 eaa. valtaan nousi Roomassa Toinen triumviraatti, jonka jäseniä olivat Marcus Antonius, Octavianus ja Lepidus. Kukistettuaan Caesarin murhaajat vuonna 42 eaa. triumvirit jakoivat valtakunnan keskenään. Antonius sai valtakunnan itäosat. Vuonna 41 eaa. Antonius suunnitteli sotaa Parthiaa vastaan. Antonius kokosi joukkoja Syyrian Palmyraan. Parthialaiset siirsivät tämän takia joukkoja Mesopotamiaan. Talven tullessa Antonius palasi kuitenkin Aleksandriaan.
Parthialaisten hyökkäys
Parthialaiset käyttivät Antoniuksen poissaoloa hyväkseen ja aloittivat oman hyökkäyksensä. Parthialaisia johti kruununprinssi Pakoros I ja Quintus Labienus. Triumvirien vastustajat olivat lähettäneet Labienuksen pyytämään apua parthialaisilta, mutta heidän kukistuttuaan Labienus oli jäänyt parthialaisten luokse. Parthialaisten hyökkäys alkoi aikaisin keväällä 40 eaa. Syyria vallattiin ennen kuin Antonius oli päässyt palaamaan. Pakoros valtasi Palestiinan ja asetti erään Antigonoksen Juudeaan kuninkaaksi. Herodes pakeni Roomaan ja hänen veljensä Fasael vangittiin. Labienus valtasi Kilikian ja jatkoi sotaretkeä Joonian rannikkoa kohti. Antonius joutui kuitenkin palaamaan Italiaan varmistamaan asemiaan siellä.
Antonius lähetti Publius Ventidius Bassuksen yrittämään vallata takaisin Vähän-Aasian. Ventidius onnistui yli odotusten. Hän yllätti Labienuksen ja pakotti hänet pakenemaan itään. Lopulta Ventidius kukisti Labienuksen Taurus-vuorilla vuoden 39 eaa. kesällä. Labienus pakeni Kilikiaan, mutta hänet saatiin kiinni ja ilmeisesti hänet tapettiin. Myöhemmin Ventidius kukisti Franipateen, joka oli nimitetty juuri vallatun Syyrian satraapiksi. Franipates kaatui taistelussa ja parthialaiset pakenivat Eufratin yli. Parthialaiset hyökkäsivät vielä uudelleen Pakoroksen johdolla, mutta Ventidiuksen onnistui väijyttävä hänet. Pakoros kaatui taistelussa ja parthialaiset pakenivat jälleen. Osa parthialaisista pakeni Kommageneen, jonka kuningas Antiokhos ei suostunut luovuttamaan heitä roomalaisille.
Antonius vietti talven Ateenassa ja valmistautui matkustamaan itään vuoden 38 eaa. keväällä. Antonius saapui paikalle kun Venditus oli aloittanut Samosatan kaupungin piirityksen. Antonius otti joukot omaan komentoonsa. Antiokhos olisi ollut valmis neuvotteluihin, mutta Antonius kieltäytyi. Piiritys osoittautui kuitenkin vaikeaksi ja lopulta Antoniuksen oli pakko neuvotella. Venditus palasi Roomaan, jossa hänelle myönnettiin triumfi vuonna 38 eaa.
Antoniuksen hyökkäys
Samalla Antionius alkoi suunnitella hyökkäystä Parthiaan. Tilanne muuttui vieläkin edullisemmaksi kun kuningas Orodes luopui vallasta vuoden 38 eaa. lopulla tai vuonna 37 eaa. Orodeella oli kolmekymmentä poikaa, joista hän valitsi seuraajakseen Fraateen, joka ensitöikseen tapatutti veljensä, poikansa ja isänsä. Parthian ylimystö kapinoi heti Fraatesta vastaan. Antoniuksella kului kuitenkin aikaa idän maakuntien olojen järjestämisessä. Vuonna 37 eaa. eräs Monaeses, joka kuului merkittävään parthialaiseen sukuun, saapui Antoniuksen luokse pyytämään tämän apua.
Vuoden 36 eaa. alussa P. Canidius Crassus sai Armenian kuninkaan Artavasdeen puolelleen. Canidius kukisti seuraavana syksynä iberialaiset ja albanialaiset. Canidiuksen menestykset tukivat Roomalaiset sivustaa. Samalla Antonius lähetti parthialaisille vaatimuksen saada takaisin Carrhaen taistelussa menetetyt legioonien sotamerkit. Fraates kieltäytyi. Antonius siirtyi armeijansa kanssa Zeugmaan ja Fraates siirtyi joukkoineen Mesopotamiaan. Antonius ei halunnut tehdä samaa virhettä kun Crassus, vaan marssi armeijansa kanssa pohjoiseen, Armeniaa kohti. Pian hänen armeijaansa liittyivät Canidius ja paikallisten kuninkaiden joukkoja. Antoniuksella oli ehkä 16 legioonaa ja lisäjoukkoja. Artavasdes luovutti Antoniukselle suuren määrän katafrakteja ja kevyttä ratsuväkeä, ehkä jopa 16 000 miestä. Armeija oli suurempi kuin se jolla Caesar oli vallannut Gallian.
Antoniuksen suunnitelma oli luultavasti hyökätä Meediaan ja sen jälkeen palata Armeniaan. Tämä olisi nostanut joukkojen mielialaa ja auttanut Fraatesta vastustavia ylimyksiä. Antonius tiesi ettei Parthiaa pystyttäisi valtaamaan yhden sotaretken aikana. Aluksi sotaretki sujui hyvin. Antoniuksen joukot tunkeutuivat syvälle Meediaan ja ne pääsivät aina pääkaupunkiin Fraataan asti, ennen kuin parthialaisten armeija kerkesi paikalle. Meedian kuningas, hänkin nimeltään Artavasdes, oli jättänyt perheensä kaupunkiin. Antonius oli hyökännyt ilman piirityskalustoansa. Nyt tätä kuitenkin tarvittiin. Fraateen ratsuväki yllätti matkalla olleen kuormaston ja tuhosi piirityskaluston. Armenian Artavasdes luopui Antoniuksesta ja perääntyi Armeniaan. Pontoksen kuningas Polemon I joutui parthialaisten vangiksi. Seurasi useita yhteenottoja. Useimmista Antonius selvisi voittajana, mutta hän ei pystynyt seuraamaan vihollisen ratsuväkeä. Pian Antoniuksen oli pakko luopua piirityksestä. Antoniuksen armeija perääntyi Armeniaan 27 päivää kestäneen marssin aikana. Antonius sopi riitansa Armenian Artavasdeen kanssa ja armeija pääsi lopulta turvaan Kappadokiaan keskitalven aikaan.
Sodan jälkeen
Antonius päätti tämän jälkeen kostaa Armenian Artavasdeelle. Hän suunnitteli myös uutta hyökkäystä Parthiaan, mutta tämä saattoi onnistua vain jos Armenia oli varmasti Rooman puolella. Pian Antonius sai yllättävän lähetystön Meedian Artavasdeelta. Lähettiläänä toimi vangiksi jäänyt Pontoksen kuningas Polemon. Hän ehdotti Antoniukselle liittoa ja Antonius suostui. Vuonna 34 eaa. Antonius vangitsi Artavasdeen ja valtasi koko maan.
Vuonna 33 eaa. Antonius valmisteli uutta hyökkäystä Parthiaan, tällä kertaa Meedian Artavasdeen kanssa. Artavasdeen tytär Iotape oli kihlattu Antoniuksen pojan Alexander Helioksen kanssa. Melkein koko Antoniuksen armeija oli Armeniassa valmiina hyökkäykseen. Antoniuksen ja Octavianuksen välit ajautuivat kuitenkin sotaan ja Antoniuksen oli luovuttava Parthian valloituksesta.
Gerhard Unterluggauer
Gerhard Unterluggauer (s. 15. elokuuta 1976) on itävaltalainen jääkiekkoilija, joka pelaa EBEL-joukkue EC VSV:ssä. Hän pelasi Itävallan maajoukkueessa vuoden 2011 maailmanmestaruuskilpailuissa.
Kalervo Siikala
Jorma Veli Kalervo Siikala (23. marraskuuta 1932 Kemi – 10. lokakuuta 2009 Lohja) oli suomalainen keskustapoliitikko ja opetusministeriön kansainvälisten asioiden ylijohtaja.
Siikala pääsi ylioppilaaksi 1951 ja valmistui valtiotieteen kandidaatiksi 1956. Hän aloitti uransa Suomen Unesco-toimikunnan pääsihteerinä 1957, tuli opetusministeriön kansainvälisten asiain osaston päälliköksi 1966 ja oli eläkkeelle jäädessään 1997 opetusministeriön kansainvälisten asioiden ylijohtaja. Siikala sai pääkonsulin arvonimen 1990.
Siikala oli taiteen keskustoimikunnan, valtion kirjallisuustoimikunnan ja Hanasaaren kulttuurikeskuksen johtokunnan puheenjohtajana. Hän oli myös Lontoon ja Pariisin Suomi-instituuttien, Suomi–Neuvostoliitto-Seuran sekä Paasikivi-seuran johtokunnan jäsen.
Siikala oli Keskustapuolueen puoluevaltuuskunnan jäsen ja puolueen Helsingin piirin puheenjohtaja. Hän oli 1960-luvun alussa pääministerin sihteerinä V. J. Sukselaisen hallituksessa. Rohkaistakseen silloista Maalaisliittoa uudistumaan Siikala osallistui 1960-luvun alussa Suomen Keskustapuolueen perustamiseen, minkä ajoi hänet erimielisyyksiin Maalaisliiton K-linjan kanssa.
Kalervo Siikalan veli on toimittaja Tapio Siikala.
Eurooppatie E67
E67 eli Eurooppatie 67 on Helsingin ja Prahan välinen eurooppatie. Baltian maissa ja Puolan pohjoisosissa kulkeva osuus (Tallinna–Varsova) tunnetaan myös nimellä Via Baltica.
Jourdanton
pienoiskuva|Atascosan oikeustalo Jourdantonissa Jourdanton on kaupunki Atascosan piirikunnassa Texasissa Yhdysvalloissa, noin 30 kilometriä San Antoniosta etelään. Vuoden 2010 väestönlaskennan mukaan siellä asui 3 871 asukasta.
Eurooppatie E67
thumb|270px| Via Balticaa eli eurooppatien E67 Baltian läpi vievää osuutta [[Liettuassa]] thumb|270px| Eurooppatie E67 puolalaista osuutta valtatie S8:a Oleśnican lähellä tultaessa [[Wrocławista hieman kohti Varsovaa]]
Jourdanton
Maantiede ja ilmasto
Jourdanton on kokonaisuudessaan kuin pieni villin lännen kylä keskellä Texasin kuivuutta. Ilmasto on kuuma ja kuiva: kesäisin lämpötila hipoo neljääkymmentä astetta ja talvisin pakkasen puolelle päästään tuskin koskaan. Kesät ovat todella pitkiä ja talvet lyhyitä. Meksikon rajalle ja lähimpään merenrantaan, Meksikonlahteen, Jourdantonista on molempiin noin 200 kilometriä. Lähin kaupunki Pleasanton sijaitsee kahdeksan kilometrin päässä.
Steven Dewick
Steven Dewick (2. helmikuuta 1976, Sydney, Uusi Etelä-Wales) on australialainen entinen uimari ja olympiamitalisti. Hän oli erikoistunut selkäuintiin.
Jourdanton
Väestö
Jourdantonin väestö on kirjavaa. Kaupungissa elää paljon alkuperäisasukkaita sekä sukujuuriltaan Meksikosta kotoisin olevia henkilöitä.
Eurooppatie E67
Eurooppatiet määrittelevässä kansainvälisessä sopimuksessa E67 on määritelty alkamaan Helsingistä. Käytännössä E67 ei kuitenkaan näy Helsingin kartoissa tai tieopasteissa muutoin kuin Helsingissä Länsisatamassa joissain satama-alueen sisäisissä ajokaistoissa.
Jourdanton
Palvelut
Jourdantonissa on oma koulu, lukio, kirkkoja, oikeustalo, pankki ja urheilustadion. Kaupungista löytyy myös pieni motelli. Jourdantonin ja Pleasantonin välillä menevän tien varrelta löytyy hyväkuntoinen Holiday Inn -hotelli. Jourdantonista löytyy myös muutamia pikaruokaravintoloita ja lähietäisyydeltä löytyy myös esimerkiksi uima-altaita, kaupunginpuisto, urheilukenttiä, keilahalli ja elokuvateatteri.
Aiheesta muualla
28.92167°N, -98.54639°W
Steven Dewick
Dewick teki kansainvälisen tason arvokilpailudebyyttinsä vuonna 1994 Kansainyhteisön kisoissa. Hän voitti kilpailuissa kultaa 4 × 100 metrin sekauintiviestistä ja hopeaa 100 metrin selkäuinnista.
Sergei Berezin
Sergei Jevgenjevitš Berezin (, s. 5. marraskuuta 1971 Voskresensk, Venäjän SFNT, Neuvostoliitto) on entinen venäläinen jääkiekkoilija.
Steven Dewick
Vuoden 1996 kesäolympialaisissa Yhdysvaltain Atlantassa Dewick voitti yhdessä Phil Rogersin, Scott Millerin sekä Michael Klimin kanssa pronssia 4 × 100 metrin sekauintiviestistä. Heidän edelleen sijoittuivat Yhdysvaltain sekä Venäjän joukkueet. Dewick osallistui Atlantassa myös 100 metrin selkäuintiin, mutta hän ei selviytynyt siinä välieriin.
Sergei Berezin
Ura
Toronto Maple Leafs varasi Berezinin NHL:ään vuonna 1994. Ensimmäisenä kautenaan NHL:ssä (1996–1997) Berezin teki 25 maalia ja keräsi yhteensä 41 pistettä 73 pelissä. Hänen paras kautensa oli 1998–1999, jolloin hän teki 37 maalia ja yhteensä 59 pistettä. Hän lopetti ammattilaisuransa TsSKA Moskovan joukkueessa. Berezin oli jääkiekon maailmanmestaruuskilpailujen 1995 paras maalintekijä 7 maalilla.
Luettelo maastojuoksun Suomen-mestareista
Tämä on luettelo maastojuoksun Suomen-mestareista. Miehet kilpailivat maastojuoksun Suomen-mestaruudesta ensimmäisen kerran vuonna 1913, ja lyhyt matka tuli ohjelmaan mukaan vuonna 1932. Naiset kilpailivat Suomen-mestaruudesta ensimmäisen kerran vuonna 1955, ja kaksi matkaa tuli ohjelmaan 2020.
Leavings-Orkesteri
Leavings-Orkesteri on suomalainen pop-yhtye. Yhtyeen perustivat Leevi and the Leavings -yhtyeen jäsenet Risto Paananen, Juha Karastie ja Niklas Nylund. Yhtye julkaisi ensimmäisen albuminsa Arpapeliä 25. toukokuuta 2011. Levyn sisältö on kokonaan orkesterin omaa käsialaa. Leavings-Orkesteri kiersi uuden levyn myötä myös esiintymässä. Vaikka yhtye soittaa konserteissaan myös Leevi and the Leavingsin materiaalia, Niklas Nylund korostaa, että yhtyeen konserttimateriaalista 95 prosenttia on sen omaa tuotantoa. Tammikuussa 2012 yhtye julkaisi videon uuden kappaleen ”Tänäänkin” studiosessioista ja kesäkuussa 2015 uuden singlen ”Siellä missä toisetkin”. Singlen ”Parisuhdevakuutus” yhtye julkaisi vuonna 2016 yhdessä Siiri Nordinin kanssa. Yhtyeen konserteissa solisteina ovat vierailleet Nordinin lisäksi Jouni Hynynen ja Jarkko Martikainen. Yhtyeen konserteissa on soittanut myös kosketinsoittaja Janne Teuronen.
Yhtye on myös mukana 10. huhtikuuta 2020 julkaistussa Arttu Wiskarin "Tässäkö tää oli?" -kappaleessa.
Nemanja Bjelica
Nemanja Bjelica (, s. 9. toukokuuta 1988 Belgrad, Jugoslavia) on serbialainen koripalloilija.
Ura
Bjelica aloitti koripallon KK Partizanin juniorijoukkueissa. Kun seuran juniorijoukkue lopetettiin hänen ikäluokaltaan, siirtyi Bjelica itävaltalaiseen Arkadia Traiskirchen Lionsiin vuonna 2007. Hän ehti pelata seurassa 26 ottelua, minkä jälkeen hän loukkaantui. Tämän takia hän palasi Serbiaan kuntouttamaan jalkaansa. Kaudeksi 2008–2009 Bjelica siirtyi KK Crvena zvezdaan ja edusti seuraa kaksi kautta. Hän osallistui NBA:n vuoden 2010 varaustilaisuuteen, jossa Washington Wizards varasi hänet 35. pelaajana. Varaustilaisuuden jälkeen Wizards myi Bjelican pelaajaoikeudet Minnesota Timberwolvesille. Bjelica ei kuitenkaan siirtynyt NBA:han vaan jatkoi pelaamista Euroopassa. Hän oli jo siirtymässä Benetton Trevisoon mutta valitsi lopulta Caja Laboralin. Bjelica edusti seuraa kolmen kauden ajan ja siirtyi kesällä 2013 Fenerbahçeen.
Heinäkuussa 2015 Bjelica siirtyi NBA:han Minnesota Timberwolvesiin arviolta kolmivuotisella, 11,7 miljoonan dollarin arvoisella sopimuksella. Kesällä 2018 hän siirtyi Sacramento Kingsiin. Hän edusti joukkuetta maaliskuuhun 2021 asti, jolloin hänet kaupattiin loppukaudeksi Miamiin. Kesällä 2021 Bjelica teki pelaajasopimuksen Golden State Warriorsin kanssa. Hän voitti Warriorsissa NBA:n mestaruuden vuonna 2022.
Dysprosiumtitanaatti
Dysprosiumtitanaatti (Dy2Ti2O7) tai dysprosium(III)titaanioksidi on dysprosiumin epäorgaaninen, keraaminen yhdiste titaanin kanssa. Dysprosiumtitanaatti, kuten holmiumtitanaatti ja holmiumstannaatti, on spin-jää-materiaali. Vuonna 2009 tässä materiaalissa havaittiin kvasipartikkeleita, jotka muistuttavat magneettista monopolia, kun ainetta laitetaan matalaan lämpötilaan ja suureen magneettikenttään.
Varusmiespalvelus Suomessa
Varusmiespalvelus on osa Suomen asevelvollisuutta. Varusmiespalveluksen ovat velvoitettuja suorittamaan kaikki asevelvolliset miehet, joilla ei ole vakaumukseen perustuvia syitä, jotka estävät varusmiespalveluksen suorittamisen ja jotka ovat terveydentilaltaan palveluskelpoisia. Naiset eivät voi suorittaa varusmiespalvelusta, mutta voivat hakea varusmiespalvelusta vastaavaan vapaaehtoiseen asepalvelukseen. Tämä on ollut mahdollista vuodesta 1995. 2010-luvulla noin 67 prosenttia asevelvollisten ikäluokasta suoritti varusmiespalveluksen.
Kutsunnat
Suomen puolustusvoimien kaikille kuluvan vuoden aikana 18 vuotta täyttäville asevelvollisille miehille järjestämissä kutsunnoissa määritetään asevelvollisen palveluspaikka ja palveluksen aloittaminen sekä tiedotetaan puolustusvoimista ja varusmiespalveluksesta tuleville alokkaille. Kutsunnoissa selvitetään asevelvollisen palveluskelpoisuus sekä omat toivomukset ja halukkuudet.
Palvelusajan määräytyminen
Miehistötehtäviin koulutettavat palvelevat tavallisesti 165 vuorokautta. Alokasjakson jälkeen tämä palvelus jakautuu kolmeen 6-viikkoiseen koulutusjaksoon. Koulutusjaksot ovat koulutushaarajakso, erikoiskoulutusjakso ja joukkokoulutusjakso.
Miehistön erityistaitoja ja ammattimaista osaamista vaativat tehtävät edellyttävät 255 vuorokautta palvelusta; tämä tulee A-jaksoa seuraavasta noin 30 viikon jaksosta.
Miehistön vaativimpiin tehtäviin kouluttaudutaan 347 vuorokauden palveluksella. Alokasjakson jälkeen nämä erikoiskoulutettavat palvelevat noin 44 viikkoa.
Varusmiesjohtajat suuntaavat alokasjakson jälkeen kuusiviikkoiselle koulutushaarajaksolle, jonka jälkeen aliupseerikurssit alkavat. Ensimmäinen aliupseerikurssi (AUK I) kestää kuusi viikkoa, jonka aikana tehdään valinnat reserviupseerikursseille (RUK). Jakson suorittaneet jatkavat joko aliupseerikurssi II:lle (AUK II, kestoltaan 6 viikkoa) ja sen jälkeiselle johtajakaudelle (28 viikkoa) tai 14 viikkoa kestävälle reserviupseerikurssille, jonka jälkeen koittaa 23 viikon johtajakausi.
Palveluspaikan määräytyminen
Varusmies ei voi lain mukaan valita palvelusaikaansa. Hänen mielipidettään kuitenkin kuullaan ennen erikois- tai johtajakoulutukseen määräämistä, mutta joukko-osaston komentajan vallassa on, ketkä varusmiehet määrätään palvelemaan 5,5, 8,5 tai 11,5 kuukautta. On kuitenkin mahdollista hakea vapaaehtoisena eräisiin yksiköihin, joiden palvelusaika on yleensä 11,5 kuukautta. Tällaisia ovat Laskuvarjojääkärikomppania, erikoisrajajääkärikomppania, ilmavoimien koulut, kansainvälinen valmiusjoukko ja merivoimien sukeltajakurssi.
Siviiliammatin huomioonottaminen
Henkilöt, joilla on siviilissä hankittu erikoiskoulutus, määrätään mahdollisuuksien mukaan palvelemaan oman erikoisalansa tehtävissä. Tyypillisimmin tällaisia tehtäviä saavat lääkärit, jotka palvelevat joko varusmieslääkäreinä tai koulutetaan lääkintäreserviupseereiksi, ja teologit, jotka palvelevat usein varusmiespappeina. Myös asesepiksi ja elektroniikka-aliupseereiksi pyritään kouluttamaan näiden tai lähialojen ammattihenkilöstöä. Kuljetusalan ammattilaiseksi aikovat voivat suorittaa puolustusvoimissa C- ja CE-luokan ajokortit. Osa CE-kuljettajista saa edelleen ADR-kappaletavara- ja -säiliöluvat. Sotilaspoliisina, keittäjänä tai soittokunnassa voi niissäkin toteuttaa siviiliosaamistaan. Graafisen alan osaajien ja viestinnän taitajienkin ammattitaidolle on kysyntää.
Erikoisjoukot ja -koulutus
Asevelvollisuuden voi suorittaa keskimääräistä vaikeamman kautta esimerkiksi sotilassoittajana, laskuvarjojääkärinä, taistelusukeltajana, tai Suomen Kansainvälisen Valmiusjoukon taistelijana. Lisäksi on mahdollista hakeutua LentoRuk-kurssille lentäjäoppilaaksi. Kurssin testit ovat viisivaiheiset ja käydään kevään aikana. Hyvä näkö, lahjakkuus ja fyysinen kunto ovat erityisvaatimuksia lentäjän koulutukselle. Koulutukset on esitelty Puolustusvoimien Varusmiehelle-sivuilla.
Vuonna 2007 Suomessa alkoi ruskeiden barettien eli erikoisrajajääkärien koulutus. Ruskeat baretit ovat Rajavartiolaitoksen erikoisjoukko, joka perustettiin, koska Rajavartiolaitoksen reserviä haluttiin pienentää tinkimättä suorituskyvystä. Erikoisrajajääkärit valitaan pääsykokeilla, jotka ovat lähes yhtäläiset Utin jääkärirykmentissä koulutettavien laskuvarjojääkärien valintakokeisiin.
Näihin joukkoihin haetaan aina erikseen ja mahdollisimman aikaisin. Kyvykkyyttä testataan pääsykokeilla ja haastatteluilla. Ominaista on erityistaitojen edellyttäminen ja kovan kunnon, niin henkisen kuin fyysisen, vaatiminen.
Palveluksen kulku
Alokasaikana alokkaiden henkisiä ja fyysisiä ominaisuuksia testataan eri tavoin. Kahdessa peruskokeessa kartoitetaan alokkaan soveltuvuutta aliupseeri- tai reserviupseerikoulutukseen.
P1a eli P-koe numero yksi on eräänlainen älykkyystesti. Siinä täydennetään kuvioita, tehdään yhteen-, vähennys- ja kertolaskuja sekä täydennetään sana-assosiaatio-osia. Kokeesta voi saada yhdeksän pistettä. Aliupseerikurssille vaaditaan neljän ja reserviupseerikouluun viiden pisteen rajan saavuttamista.
P2b-koe mittaa johtajataitoja. Persoonallisuustesti koostuu joukosta osin huvittaviakin kysymyksiä. Kokeesta voi saada enintään kuusi pistettä. Aliupseerikurssille edellytetään vähintään kahta ja reserviupseerikouluun kolmea pistettä.
Palveluksen ajalta maksetaan päivärahaa. Varusmiehen päiväraha on palvelusajan mukaan vuoden 2023 alusta (1–6 kk) 5,40 euroa, (7–9 kk) 9 euroa ja (10–12 kk) 12,50 euroa. Päivärahat maksetaan yleensä pankkitilille kahden viikon välein.
Varusmieskoulutuksen arviointi ja kehittäminen
Varusmieskoulutuksen tuloksia arvioidaan jokaisella koulutuskaudella. Sotilaan tiedot, taidot ja valmiudet arvioidaan peruskoulutuskauden jälkeen taistelijan tutkinnolla. Jokainen sotilas saa arvion ja palautteen osaamisestaan. Taistelijan tutkintoon kuuluvat myös ampumataitotesti, lihaskuntotesti ja 12 minuutin juoksutesti. Tuloksia käytetään yhtenä perusteena seuraavan saapumiserän peruskoulutuskauden kehittämiseen.
Vastaavasti erikoiskoulutuskauden lopulla taistelijat suorittavat koulutushaaratutkinnon, jossa osoitetaan taistelijan oman aselajin ja koulutushaaran tiedot, taidot ja valmiudet.
Aliupseerikurssilla ja reserviupseerikurssilla tiedot ja taidot osoitetaan tenteillä ja käytännön osaaminen johtajasuorituksilla ja muilla käytännön näytöillä.
Varusmiesjohtajat arvioivat itse ja saavat kouluttajaltaan palautteen keskeisistä johtaja- ja kouluttajasuorituksistaan. Lisäksi varusmiesjohtajat tekevät arvioin johtamiskäyttäytymisestään, itsearvioinnin sekä alaistensa, vertaistensa ja esimiehensä tekemänarvioinnin perusteella.
Okakrotit
Okakrotit (Brachionichthyidae) on krottikaloihin kuuluva heimo. Heimon lajeja tavataan Etelä-Australian läheisyydestä.
Varusmiespalvelus Suomessa
Varusmieskoulutuksen arviointi ja kehittäminen
Tuotettujen joukkojen koulutustaso mitataan ja arvioidaan yleensä noin viikon kestävässä sotaharjoituksessa, jossa joukon suoritusta verrataan sen suorituskykyvaatimuksiin.
Okakrotit
Lajit ja anatomia
Varhaisimmat okakrottien heimoon kuuluvien lajien fossiilit on ajoitettu eoseenikaudelle. Nykyään heimoon katsotaan kuuluvan lähteestä riippuen 2–5 sukua ja 4–14 lajia. Lajeja ovat muun muassa tasmanianokakrotti (Brachionichthys hirsutus) ja tuliokakrotti (Brachionichthys/Sympterichthys /Thymichthys politus). Ne ovat pienehköjä kaloja, jotka saavuttavat korkeintaan noin 15 cm:n pituuden. Okakrottien ensimmäinen selkäruoto on rihmamainen ja lyhyehkö ja toinen ja kolmas selkäevän ruoto ovat yhteydessä toisiinsa kalvon välityksellä ja muodostavat purjemaisen ensimmäisen selkäevän ja toinen selkäruoto on piikkimäinen. Taaempi selkäevä on pidempi. Rinta- ja vatsaevät sijaitsevat pienen varren päässä ja muistuttavat muodoltaan kättä. Kuoriutuessaan munista nuoret okakrotit muistuttavat ulkonäöltään aikuisia kaloja. Heimon kalojen iho voi olla suomuton, jolloin siinä usein on nystyröitä ja osittain suomupeitteinen.
Varusmiespalvelus Suomessa
Varusmieskoulutuksen arviointi ja kehittäminen
Varusmiespalveluksen lopulla tehdään kaikille varusmiehille nimetön kysely, jossa he arvioivat kokonaisuudessa saamaansa koulutusta ja tukipalveluja sekä varusmiesjohtajien ja palkatun henkilökunnan toimintaa. Tulokset käsitellään ensin perusyksiköissä varusmiesten kanssa kehittämistarpeiden ja erityisesti kehittämisesitysten tunnistamiseksi.
Okakrotit
Levinneisyys ja elintavat
Okakrottilajeja tavataan eteläisen Australian läheisyydessä ja erityisesti Tasmaniasta. Ne elävät matalista vesistä aina 60–280 metrin syvyyteen. Heimon kalat käyttävät vatsa- ja rintaeviään pohjalla liikkumiseen ja näyttävät pikemminkin kävelevän kuin uivan. Okakrottilajien naaraat kutevat syys-lokakuussa ja munat ovat suurikokoisia, kapseloituja ja yhteydessä toisiinsa säikeiden välityksellä.
Varusmiespalvelus Suomessa
Varusmieskoulutuksen arviointi ja kehittäminen
Perusyksikön henkilökunta analysoi tulokset tarkemmin ja päällikkö päättää parantamiskohteet ja -toimenpiteet sekä tekee tarvittavat tukiesitykset joukkoyksikön komentajalle.
Pepe Oriola
pienoiskuva|Pepe Oriola vuonna 2012. Josep ”Pepe” Oriola Vila (s. 9. heinäkuuta, 1994 Barcelona) on espanjalainen autourheilija.
Varusmiespalvelus Suomessa
Varusmieskoulutuksen arviointi ja kehittäminen
Tulokset ovat myös yksi mittari palkatun henkilökunnan suoritusarvioinnissa ja yksi peruste henkilökohtaisen palkanosan määräytymiseen.
Pepe Oriola
Hän debytoi vuonna 2011 WTCC-sarjassa kaikkien aikojen nuorimpana kuljettajana. Ennen sitä Oriola aloitti hänen uransa vuonna 2004 Karting-sarjoissa 9-vuotiaana. Vuonna 2009 Oriola ajoi Espanjan SEAT León Supercopa-sarjassa päätöskilpailun sijoittuen podiumille. Vuonna 2010 Oriola ajoi SEAT León Eurocup-sarjassa voittaen kolme kilpailua ja sijoittui loppupisteissä neljänneksi. Vuonna 2011 Hän kilpaili WTCC-sarjassa. Hänestä tuli 16-vuotiaana kaikkien aikojen nuorin sarjassa kilpaillut kuljettaja. Hän keräsi 11 pistettä sijoittuen sarjassa 18:ksi. Vuonna 2012 Oriola jatkaa WTCC-sarjassa.
Varusmiespalvelus Suomessa
Varusmieskoulutuksen arviointi ja kehittäminen
Puolustusvoimien koulutuskulttuurin kehittymistä seurataan ja arvioidaan varusmiesten loppukyselyjen, reserviläiskyselyjen ja kouluttajakyselyjen avulla. Muutokset ja kehitystrendit yhdessä tutkimustiedon kanssa antavat perusteita tavoitteiden ja menetelmien tarkistamiseen sekä voimavarojen kohdentamiseen.
Varusmieskoulutuksen sisältöä kehitetään Maanpuolustuskorkeakoulun ja puolustushaarakoulujen tutkimuksen sekä muun tutkimuksen perusteella. Alan parhaita käytäntöjä tunnistetaan ja jaetaan joukko-osastojen välillä. Kokemukset kriisinhallinta- ja rauhanturvaoperaatioista kootaan "Lessons Learned" menettelytavan avulla. Uudet menettelytavat testataan kenttäkokeissa ja kokeiluharjoituksissa sekä siirretään käytäntöön ohjesääntöjen, oppaiden ja käsikirjojen sekä opetusmateriaalin avulla.
Varusmieskoulutuksen ulkoinen arviointi oli osa Asevelvollisuustyöryhmän, ns. Siilasmaan työryhmän selvitystä. Työryhmä teki 77 suositusta asevelvollisuuden kehittämiseksi. Puolustusvoimat on toteuttanut suosituksista 40 ja 30 se tulee toteuttamaan.
Sotilaspassi ja palvelutodistus
Palveluksen päätyttyä todistuksena varusmiespalveluksen suorittamisesta reserviin siirtyvälle annetaan sotilaspassi ja palvelutodistus.
Palvelutodistuksessa kuvataan varusmiespalveluksen aikana saatu koulutus ja suoritetut opinnot. Opintoihin voi kuulua muun muassa johtaja- ja kouluttajakoulutus, ensiapukoulutus, lääkintämieskoulutus, sotilaspoliisikoulutus, ajoneuvon kuljettajakoulutus.
Varusmieskoulutukseen sisältyviä opintoja ja koulutusta voidaan hyväksilukea osaamisen tunnustamisen periaatteen mukaisesti eri oppilaitoksissa ja opinnoissa. Keskeisissä koulutuslaeissa määritellään muussa oppilaitoksessa tai muualla hankitun osaamisen tunnustaminen. Käytännöt vaihtelevat oppilaitosten välillä.
Varusmiespalveluksen avaamat työurat
Hyvin ja moitteettomasti suoritettu varusmiespalvelus on edellytys upseerinuralle pääsemiseksi. Upseerin perustutkinnot opiskellaan Maanpuolustuskorkeakoulun Kadettikoulussa. Perustutkintoja ovat sotatieteiden kandidaatin tutkinto ja sotatieteiden maisterin tutkinto. Jatkotutkintoja ovat yleisesikuntaupseerin tutkinto ja sotatieteiden tohtorin tutkinto.
Johtajakoulutuksen saaneet voivat hakea varusmiespalveluksen jälkeen puolustusvoimien palvelukseen sopimussotilaaksi 6 kuukaudeksi kerrallaan (nykyisin enintään kahdeksi vuodeksi). Sopimussotilaiksi valitaan hakijoista ne, joilla on edellytykset ja halu pyrkiä aliupseeriksi tai upseeriksi. Sopimussotilaat toimivat kantahenkilökunnan apuna varusmiesten koulutuksessa ja voivat arvioida omaa soveltuvuuttaan ammattisotilaaksi.
Aliupseeriksi ja upseerikoulutukseen voi hakea myös ilman palvelemista sopimussotilaana. Aliupseerin koulutuksessa palveleminen sopimussotilaana on kuitenkin keskeinen osa ammattiin ja tehtävään perehtymistä.
Varusmiespalveluksen jälkeen voi hakeutua rauhanturvaamistehtäviin. Suomen Kansainvälisen Valmiusjoukko -koulutuksen käyminen ei ole välttämätöntä. Rauhanturvaajalta edellytetään hyvää terveyttä ja kuntoa sekä kielitaitoa. Ammattitutkinto ja siviilinkoulutus tukevat hakeutumista kansainvälisen sotilaallisen kriisinhallinnan tehtäviin.
Varusmiespalveluksen jälkeen voi hakeutua myös Raja- ja merivartiokouluun rajavartijan peruskurssille ja sitä kautta töihin Rajavartiolaitokseen raja- tai merivartijaksi.
Reservipalvelus
Kertausharjoitusten enimmäismäärä on säädetty laissa. Asevelvollinen voidaan kutsua kertausharjoituksiin koulutuksensa mukaan seuraavasti:
Käytännössä enimmäismäärät tulevat täyteen hyvin harvoilla, sillä Puolustusvoimien budjetti rajoittaa merkittävästi kertausharjoitettavien reserviläisten määriä. Nykyisin suurta osaa reserviläisistä ei kutsuta kertausharjoituksiin lainkaan. Vuoden 2007 asevelvollisuuslain mukaan kertausharjoituksiin voidaan kutsua myös sellaisia reserviläisiä, joiden kertausharjoitusvelvollisuus on täyttynyt, mikäli nämä suostuvat tähän. Tämä johtanee siihen, että tulevaisuudessa yhä harvemmat kutsutaan kertausharjoituksiin, mutta heidät yhä useammin. Pakollisten kertausharjoitusten lisäksi reserviläiset voivat palvella myös vapaaehtoisissa harjoituksissa.
Mikäli reserviläisellä on vakavia henkilökohtaisia syitä, jotka tekisivät kertausharjoituspalveluksesta kohtuuttoman hankalaa, aluetoimisto voi hakemuksesta vapauttaa reserviläisen yksittäisestä harjoituksesta. Perusteeksi kelpaa erityisen hankala perhetilanne, opintojen vakava häiriintyminen tai työnantajlle tahi elinkeinolle aiheutuva erityisen suuri haitta. Hakemus ei kuitenkaan anna itsessään oikeutta jäädä pois harjoituksesta, jollei sitä ole ennen harjoituksen alkua hyväksytty. Aluetoimisto voi vapauttaa reserviläisen harjoituksesta myös omasta aloitteestaan, jos tämän palveluskelpoisuus on laskenut tai hän olisi vaaraksi itselleen tahi muille.
Reserviläinen, jonka varusmiespalveluksen jälkeen muuttunut vakaumus estää palvelemasta sotilaana, voi kieltäytyä kertausharjoituksista hakemalla täydennyspalvelukseen, jonka kesto on käytännössä viisi vuorokautta. Täydennyspalveluksen suorittanut rinnastuu siviilipalveluksen suorittaneeseen, eli on vapautettu armeijan palveluksesta sekä rauhan että kriisin aikana. Kerran siviilipalvelukseen siirtynyttä ja palveluksen aloittanutta ei voida palauttaa enää asevelvollisrekisteriin, vaikka hän itse haluaisi. Mahdollisessa kriisissä täydennyspalveluksen suorittanut siviilipalvelusvelvollinen palvelee muiden siviilivarantoon kuuluvien tapaan siviilivarantolaisena pelastusviranomaisten, muiden pelastustoimintaan ja väestönsuojeluun osallistuvien eri viranomaisten taikka opetusministeriön ja sen alaisten virastojen johtamana ja alaisuudessa.
Aseeton varusmiespalvelus
Jos asevelvollisen vakaumukseen perustuvat omantunnonsyyt estävät häntä suorittamasta asevelvollisuuttaan aseellisessa palveluksessa, hän voi suorittaa palveluksensa aseettomana. Sodan etiikka käsittelee vakaumukseen liittyviä eettisiä ongelmia. Aseettoman palveluksen suorittaneet ovat vapautettuja aseellisesta palveluksesta rauhan aikana. Aseettomana palvelevalle ei saa kouluttaa aseiden käyttöä tai käsittelyä eikä häntä saa käskeä käsittelemään ampumatarvikkeita. Aseettoman palveluksen suorittaa vuosittain noin sata varusmiestä. Aseettomina palvelevat varusmiehet koulutetaan yleensä kirjureiksi, lääkintämiehiksi tai kuljetustehtäviin
Pesäpallon Ykkössarja 1983
Pesäpallon ykkössarja 1983 oli Ykköspesiksen kolmas kausi. Sotkamon Jymy voitti sarjan ja sen ohella Mestaruussarjaan nousivat myös Kouvolan Pallonlyöjät ja Haminan Palloilijat.
Noususarja
Sotkamo, Kouvola ja Hamina nousivat mestaruussarjaan.
Putoamissarja
Sarjasta putosivat Halsuan Toivo, Jyväskylän Lohi ja Kauhajoen Karhu. Sarjaan nousivat suomensarjan lohkovoittajat Helsinki-Pesis, Vähänkyrön Viesti ja Muhoksen Pallo-Salamat.
Gnathifera
Gnathifera voi tarkoittaa seuraavia asioita:
Songs from the West Coast
Kappaleet
Kaikki kappaleet säveltänyt Elton John ja sanoittanut Bernie Taupin.
Jarkko Hattunen
Jarkko Hattunen (s. 22. tammikuuta 1987 Kajaani) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Rauman Lukossa, Turun Palloseurassa ja Vaasan Sportissa yhteensä 315 runkosarjaottelua tehopistein 32+46=78 ja 25 playoff-ottelua tehopistein 4+3=7. Hattunen voitti TPS:ssä Suomenmestaruuden vuonna 2010. Hän oli voittamassa myös Kajaanin Hokissa Mestiksen mestaruutta vuonna 2007 ja hopeaa vuonna 2008. Hattunen pelasi uransa kolme viimeistä kautta ulkomailla Kazakstanissa, Ruotsissa ja Puolassa.
Seuraura
Hattunen on Kajaanin Hokin kasvatti. Hän siirtyi B-juniori-ikäisenä Pelicansiin kaudeksi 2003–2004, josta Hattunen siirtyi seuraavaksi kaudeksi 2004–2005 Rauman Lukon A-nuoriin. Kaudella 2005–2006 hän oli tehoilla 18+23=41 joukkueen paras pistemies ja syöttäjä. Hattunen sijoittui koko A-nuorten SM-liigan pistepörssissä neljänneksi Jokereiden Jesse Urosen kanssa. Hän debytoi samalla kaudella myös miesten peleissä pelatessaan kaksi Mestis-ottelua alle 20-vuotiaiden maajoukkueessa.